CELEX: 62019TN0588
Language: et
Date: 2019-08-27 00:00:00
Title: kohtuasi T-588/19: 27. augustil 2019 esitatud hagi – Novomatic versus EUIPO - adp Gauselmann (Power Stars)

7.10.2019   
            
            
               ET
            
            
               Euroopa Liidu Teataja
            
            
               C 337/22
            
         
      27. augustil 2019 esitatud hagi – Novomatic versus EUIPO - adp Gauselmann (Power Stars)
      (kohtuasi T-588/19)
      (2019/C 337/23)
      Hagiavalduse keel: saksa
      
         Pooled
      
      
         Hageja: Novomatic AG (Gumpoldskirchen, Austria) (esindaja: advokaat M. Ringer)
      
         Kostja: Euroopa Liidu Intellektuaalomandi Amet (EUIPO)
      
         Teine menetluspool apellatsioonikojas: adp Gauselmann GmbH (Lübbecke, Saksamaa)
      
         Andmed EUIPO menetluse kohta
      
      
         Vaidlusaluse kaubamärgi omanik: hageja
      
         Vaidlusalune kaubamärk: ELi kujutismärk Power Stars – ELi kaubamärk nr 8 435 695
      
         Menetlus EUIPOs: kehtetuks tunnistamise menetlus
      
         Vaidlustatud otsus: EUIPO teise apellatsioonikoja 13. juuni 2019. aasta otsus asjas R 2038/2018-2
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus osas, millega jäeti rahuldamata kaebus, milles paluti tühistada ELi kaubamärgi registreering nr 8 435 695 järgmiste kaupade suhtes „riistvara, eelkõige kasiino- ja hasartmängusaalide mängudele, mänguautomaatidele, elektroonilistele mänguautomaatidele, internetis pakutava videoloterii automaatidele; kasiinomängud, mänguautomaadid ja hasartmängumasinad, eelkõige kommertseesmärkidel kasiinodes ja hasartmängusaalides kasutamiseks koos võidu väljamaksmise võimalusega või ilma, või internetis pakutavad hasartmängud; elektroonilised mänguautomaadid ja/või elektroonilised hasartmänguseadmed koos võidu väljamaksmise võimalusega või ilma; elektroonilised või elektrotehnilised hasartmänguseadmed; müntide, žetoonide, pangatähtede, piletite, või elektroonilisi, magnet- või biomeetrilisi andmeid säilitavate maksevahenditega käitatavad elektroonilised või elektrotehnilised hasartmänguseadmed, mänguautomaadid, hasartmängumasinad, elektroonilised mänguautomaadid, eelkõige kommertseesmärkidel kasiinodes ja hasartmängusaalides kasutamiseks koos võidu väljamaksmise võimalusega või ilma; korpused elektroonilistele mänguautomaatidele, hasartmänguseadmetele, mänguautomaatidele, hasartmängumasinatele, elektroonilistele või elektrotehnilistele hasartmänguseadmetele bingomängude, loteriimängude ja videoloteriide läbiviimiseks ning kihlveokontoritele, mis on ühendatud arvutivõrku või ilma; elektropneumaatilised ja elektrilised kangist tõmmatavad mänguautomaadid“ ja muuta seda nii, et teise menetluspoole esitatud kaubamärgi tühistamise taotlus jäetakse selles osas rahuldamata ning kaebuse ja kaubamärgi tühistamise menetluse kulud mõistetakse välja teiselt menetluspoolelt;
               
            
                  —
               
               
                  teise võimalusena: tühistada vaidlustatud otsus osas, millega jäeti rahuldamata kaebus ELi kaubamärgi registreeringu nr 8 435 695 tühistamise peale eespool loetletud kaupade suhtes ja saata asi EUIPO-le tagasi selles osas uue otsuse tegemiseks;
               
            
                  —
               
               
                  mõista kohtukulud välja EUIPO-lt.
               
            
         Väited
      
      
                  —
               
               
                  Euroopa Parlamendi ja nõukogu määruse (EL) 2017/1001 artikli 58 lõike 1 punkti a ja lõike 2 rikkumine;
               
            
                  —
               
               
                  Euroopa Parlamendi ja nõukogu määruse (EL) 2017/1001 artikli 94 lõike 1 esimese lause rikkumine;
               
            
                  —
               
               
                  Euroopa Parlamendi ja nõukogu määruse (EL) 2017/1001 artikli 94 lõike 1 teise lause rikkumine.